ساشا جراى (Sasha Grey) (14 مارس 1988 -) ممثلة ومخرجة بورنوجرافية امريكية ، اسمها الحقيقى مارينا آن هانزيس (Marina Ann Hantzis) وأسرتها من اصول ايرلندية وبريطانية ويونانية وبولندية . اتولدت ساشا جراى يوم 14 مارس 1988 فى مدينة ساكرامنتو بولاية كاليفورنيا الامريكية ، خلصت دراستها الثانوية سنة 2005 وبعد كده قدمت فى معهد عالى درست فيه فنون السينيما والتمثيل والرقص . وفى شهر مارس 2006 اشتغلت جرسونة فى مطعم Steakhouse وسابته بعدما حوشت مبلغ 7000 دولار امريكانى . فى شهر مايو 2006 سافرت ساشا جراى لمدينة لوس انجليس بولاية كاليفورنيا ، وهناك دخلت مجال البورنوجرافيا بإسم آنا كارينا (Anna Karina) على اسم الممثلة والمخرجة والمؤلفة الدنماركية المشهورة آنا كارينا (Anna Karina) ، وبعد كده اختارت اسم ساشا جراى . اول مشهد بورنوجرافى مثلته ساشا جراى كان حفلة جنس جماعى مع الممثل البورنوجرافى روكو سيفريدى (Rocco Siffredi) فى فيلم The Fashionistas 2 ، وبعد كده رشحتها مجلة Los Angeles فى طبعة شهر نوفمبر 2006 أنها تكون نجمة كبيرة فى المستقبل . فى شهر ديسمبر 2006 ظهرت ساشا جراى فى برنامج The Insider اللى بيستضيف افراد صناعة الترفيه ، وفى شهر فبراير 2007 فى برنامج The Tyra Banks Show اللى بيناقش المراهقين فى مجال البورنوجرافى .